
MOLĖTŲ RAJONO SAVIVALDYBĖS JAUNIMO REIKALŲ TARYBOS 
 POSĖDŽIO PROTOKOLAS
2026-03-12 Nr. B44-15
Molėtai

	Posėdis vyko 2026 m. kovo 2 d. 15.30 val.
	Posėdžio pirmininkė – Vaida Saugūnienė
Posėdžio sekretorė – Vaida Ščerbakovė
	Dalyvavo: Molėtų rajono savivaldybės jaunimo reikalų tarybos (toliau - MJRT) nariai – Aurelija Aidietė, Emilija Aliukonytė, Smiltė Baršauskaitė, Jolita Čimbarienė, Modestas Kuncevičius, Viktorija Liubertienė, Vaida Saugūnienė.
	Nedalyvavo: Danielė Čereškaitė, Lina Dieninė, Gita Lasytė, Vaidas Mickevičius, Dovydas Prušinskas.

DARBOTVARKĖ:
1. Dėl pritarimo Molėtų rajono savivaldybės jaunimo reikalų tarybos 2025 metų veiklos ataskaitai.
2. Dėl pritarimo Molėtų rajono savivaldybės jaunimo reikalų tarybos 2025 metų veiklos organizavimo ir vertinimo ataskaitai. 
3. Dėl pritarimo Molėtų rajono savivaldybės jaunimo reikalų tarybos 2026 metų veiklos planui.
4. Dėl jaunimo iniciatyvų prioritetų ir terminų 2026 metams.
5. Dėl pritarimo Molėtų rajono savivaldybės jaunimo iniciatyvų finansavimo tvarkos aprašui.
6. Kiti klausimai.

2026 m. vasario 26 d. MJRT nariams el. paštu buvo siųsta informacija su posėdžio darbotvarkėje nurodyta medžiaga. MJRT nariai susipažino su gauta informacija.

1. SVARSTYTA: Dėl pritarimo Molėtų rajono savivaldybės jaunimo reikalų tarybos 2025 metų veiklos ataskaitai.
Posėdžio pirmininkė V. Saugūnienė peržvelgia Molėtų rajono savivaldybės jaunimo reikalų tarybos veiklos ataskaita už 2025 metus, pristato esminius punktus ir informuoja, kad ataskaita bus teikiama Molėtų rajono savivaldybės tarybos susipažinimui.
NUTARTA: Vienbalsiai pritarti Molėtų rajono savivaldybės jaunimo reikalų tarybos 2025 metų veiklos ataskaitai.

2. SVARSTYTA: Dėl pritarimo Molėtų rajono savivaldybės jaunimo reikalų tarybos 2025 metų veiklos organizavimo ir vertinimo ataskaitai.
V. Saugūnienė peržvelgia Molėtų rajono savivaldybės jaunimo reikalų tarybos veiklos organizavimo ir vertinimo lentelę, parengtą pagal Jaunimo reikalų agentūros rekomendacijas. V. Ščerbakovė pristato vertinimo kriterijus, įsivertinimo rezultatus.
NUTARTA:  Vienbalsiai pritarti Molėtų rajono savivaldybės jaunimo reikalų tarybos 2025 metų veiklos organizavimo ir vertinimo ataskaitai.

3. SVARSTYTA: Dėl pritarimo Molėtų rajono savivaldybės jaunimo reikalų tarybos 2026 metų veiklos planui.
V. Saugūnienė pristato Molėtų rajono savivaldybės jaunimo reikalų tarybos 2026 metų veiklos plano projektą, aptaria planuojamus rezultatus, terminus, atsakingus asmenis. Informuoja, kad veiklos panas metų eigoje, gavus MJRT pritarimą, gali būti papildomas ar koreguojamas.
   NUTARTA: Vienbalsiai pritarti Molėtų rajono savivaldybės jaunimo reikalų tarybos 2026 metų veiklos planui.

4. SVARSTYTA: Dėl jaunimo iniciatyvų prioritetų ir terminų 2026 metams.
 V. Saugūnienė pristato planuojamus 2026 metų jaunimo iniciatyvų prioritetus. Diskutuojama su MJRT nariais dėl jaunimo socialinės įtraukties skatinimo, kurį nuspręsta įtraukti į jaunimo iniciatyvų finansavimo tvarkos aprašą ir numatyti kaip vieną iš vertinimo kriterijų, už kurį skiriamas papildomas balas. Siūloma prioritetų kiekio nedidinti ir palikti tas pačias prioritetines sritis kaip ir 2025 metais.
Diskutuojama dėl jaunimo iniciatyvų paraiškų teikimo terminų. Pirmojo pusmečio jaunimo iniciatyvų paraiškų teikimą siūloma organizuoti 2026 m. balandžio 20-24 d., antrojo – rugsėjo 21-25 d. Kadangi antrojo pusmečio jaunimo iniciatyvų įgyvendinimui skirtas laikas gerokai trumpesnis, komunikaciją apie konkursą pradėti anksčiau, o paraiškų administracinį bei komisijos vertinimą, viešą pristatymą bei finansavimo dokumentų parengimą, laikantis apraše nurodytų terminų, įgyvendinti kaip galima skubiau.
NUTARTA:
1. Vienbalsiai pritarti 2026 m. jaunimo iniciatyvų prioritetams:
· Turiningo laisvalaikio kūrimas;
· Tvarios, žalios aplinkos kūrimas;
· Emocinės, psichinės ir fizinės sveikatos stiprinimas.
2. Vienbalsiai pritarti 2026 m. jaunimo iniciatyvų paraiškų teikimo terminams:
-     2026 m. balandžio 20 d. - 2026 m. balandžio 24 d.;
-     2026 m. rugsėjo 21 d. - 2026 m. rugsėjo 25 d.

5. SVARSTYTA: Dėl pritarimo Molėtų rajono savivaldybės jaunimo iniciatyvų finansavimo tvarkos aprašui.
V. Saugūnienė pristato esminius Molėtų rajono savivaldybės jaunimo iniciatyvų finansavimo tvarkos aprašo punktus, pabrėžia kas buvo koreguota bei papildyta. Akcentuoja esminius pokyčius: detalizuotos netinkamos finansuoti išlaidos, patikslinta informacija dėl finansinio prisidėjimo, į vertinimo kriterijus įtrauktas papildomas balas už jaunimo socialinės įtraukties skatinimą, apribotas paraiškų teikimo kiekis pareiškėjams iki 2 paraiškų vienam konkursui, įtraukta informacija dėl privalomo iniciatyvų viešinimo, patikslintos kai kurios aprašo sąvokos.
MJRT nariai aktyviai diskutuoja dėl netinkamų finansuoti išlaidų, įsivertina, kad nebūtų apribota galimybė jaunuoliams teikti idėjas, susijusias su aplinkos gražinimu ir tvarkymu. V. Saugūnienė informuoja, kad po vidinio aprašo derinimo galimos nedidelės korekcijos. 
NUTARTA:  Vienbalsiai pritarti Molėtų rajono savivaldybės jaunimo iniciatyvų finansavimo tvarkos aprašui su aptartais pakeitimais bei galimomis nedidelėmis korekcijomis po vidinio aprašo derinimo.

6. SVARSTYTA: Kiti klausimai.
Papildomų klausimų nepateikta.



Posėdžio pirmininkė                                                                                     Vaida Saugūnienė
Posėdžio sekretorė                                                                                        Vaida Ščerbakovė
